CELEX: 32013D0687
Language: hu
Date: 2013-11-26 00:00:00
Title: 2013/687/EU: A Bizottság határozata ( 2013. november 26. ) a Görög Köztársaságnak az ipari kibocsátásokról szóló 2010/75/EU európai parlamenti és tanácsi irányelv 32. cikkében említett átmeneti nemzeti tervre vonatkozó értesítéséről (az értesítés a C(2013) 8133. számú dokumentummal történt)

28.11.2013   
            
            
               HU
            
            
               Az Európai Unió Hivatalos Lapja
            
            
               L 317/35
            
         A BIZOTTSÁG HATÁROZATA
   (2013. november 26.)
   a Görög Köztársaságnak az ipari kibocsátásokról szóló 2010/75/EU európai parlamenti és tanácsi irányelv 32. cikkében említett átmeneti nemzeti tervre vonatkozó értesítéséről
   (az értesítés a C(2013) 8133. számú dokumentummal történt)
   (Csak a görög nyelvű szöveg hiteles)
   (2013/687/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ipari kibocsátásokról (a környezetszennyezés integrált megelőzéséről és csökkentéséről) szóló, 2010. november 24-i 2010/75/EU európai parlamenti és tanácsi irányelvre (1) és különösen annak 32. cikke (5) bekezdésének második albekezdésére,
   mivel:
   
               (1)
            
            
               A 2010/75/EU irányelv 32. cikke (5) bekezdésének első albekezdésének megfelelően a Görög Köztársaság 2012. december 19-én benyújtotta átmeneti nemzeti tervét a Bizottságnak (2).
            
         
               (2)
            
            
               Az átmeneti nemzeti terv teljességének vizsgálata során a Bizottság megállapította, hogy több üzem esetében hiányoztak az első engedély megadásának időpontjára vonatkozó információk. Ezért 2013. június 11-én kelt levelében (3) a Bizottság arra kérte a Görög Köztársaságot, hogy nyújtsa be a hiányzó információkat, továbbá pontosítsa az egyik tüzelőberendezés teljes névleges bemenő hőteljesítményére vonatkozó adatokat.
            
         
               (3)
            
            
               A Görög Köztársaság 2013. június 25-én kelt levelében (4) kiegészítő információkat nyújtott be a Bizottságnak.
            
         
               (4)
            
            
               Az átmeneti nemzeti terv további értékelését és a további információk benyújtását követően a Bizottság 2013. július 8-án egy második levelet (5) küldött, amelyben ismételten több üzem esetében az első engedély megadására vonatkozó információk benyújtását kérte, valamint pontosítást az egyik üzem esetében alkalmazott, az ipari kibocsátásokról szóló 2010/75/EU európai parlamenti és tanácsi irányelvben említett átmeneti nemzeti tervekre vonatkozó szabályok meghatározásáról szóló, 2012. február 10-i 2012/115/EU bizottsági végrehajtási határozat (6) mellékletének C. függeléke C1. táblázata 4. megjegyzésében említett eltérés használatára vonatkozóan.
            
         
               (5)
            
            
               2013. július 30-án kelt levelében (7) a Görög Köztársaság benyújtotta a kért kiegészítő információkat és pontosításokat a 2012/115/EU végrehajtási határozattal összhangban.
            
         
               (6)
            
            
               Az átmeneti nemzeti tervet ezért a Bizottság a 2010/75/EU irányelv 32. cikkének (1), (3) és (4) bekezdésével és a 2012/115/EU végrehajtási határozatnak megfelelően értékelte.
            
         
               (7)
            
            
               A Bizottság mindenekelőtt megvizsgálta az adatok ellentmondás-mentességét és helytállóságát, valamint azokat a becsléseket és számításokat, amelyek alapján meghatározták az átmeneti nemzeti tervbe foglalt egyes tüzelőberendezéseknek a tervben meghatározott kibocsátási határértékekhez való hozzájárulását; a Bizottság továbbá megvizsgálta, hogy az említett terv tartalmaz-e célkitűzéseket és megfelelő konkrét célokat, az ezen célkitűzések eléréséhez szükséges intézkedéseket és ütemtervet, valamint a jövőbeni megfelelést értékelő ellenőrző mechanizmust.
            
         
               (8)
            
            
               A Bizottság megállapította, hogy a 2016. és 2019. évre meghatározott kibocsátási határértékek a megfelelő adatok és egyenletek használatával kerültek kiszámításra, továbbá a számítások helyesek voltak. A Görög Köztársaság elegendő információt nyújtott be a kibocsátási határértékek elérése céljából végrehajtandó intézkedésekre, valamint az átmeneti nemzeti terv végrehajtásának nyomon követésére és a Bizottságnak készítendő jelentésre vonatkozóan.
            
         
               (9)
            
            
               A Görög Köztársaság általi további információk benyújtását követően a Bizottság megbizonyosodott arról, hogy a görög hatóságok figyelembe vették a 2010/75/EU irányelv 32. cikkének (1), (3) és (4) bekezdésében és a 2012/115/EU végrehajtási határozatban foglalt rendelkezéseket.
            
         
               (10)
            
            
               A Bizottság úgy ítéli meg, hogy az átmeneti nemzeti terv végrehajtásának az egyéb alkalmazandó nemzeti és uniós jogszabályok sérelme nélkül kell történnie. Az átmeneti nemzeti tervben szereplő tüzelőberendezésekre vonatkozó egyedi engedélyezési feltételek meghatározása által a Görög Köztársaság mindenekelőtt kötelezettséget vállal arra, hogy a többek között a 2010/75/EU irányelvben, a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelvben (8) és az egyes légköri szennyezők nemzeti kibocsátási határértékeiről szóló, 2001. október 23-i 2001/81/EK európai parlamenti és tanácsi irányelvben (9) megállapított követelményeknek való megfelelést nem fenyegeti veszély.
            
         
               (11)
            
            
               A 2010/75/EU irányelv 32. cikke (6) bekezdésének értelmében a Görög Köztársaság köteles a Bizottságot az átmeneti nemzeti tervvel kapcsolatos minden későbbi változásról tájékoztatni. A Bizottságnak értékelnie kell, hogy a bekövetkező változások összhangban vannak-e a 2010/75/EU irányelv 32. cikkének (1), (3) és (4) bekezdésében és a 2012/115/EU végrehajtási határozatban megállapított rendelkezésekkel,
            
         ELFOGADTA EZT A HATÁROZATOT:
   1. cikk
   (1)   A 2010/75/EU irányelv 32. cikkének (1), (3) és (4) bekezdése és a 2012/115/EU végrehajtási határozat alapján a Bizottság nem emel kifogást azon átmeneti nemzeti terv ellen, amelyről a Görög Köztársaság a 2010/75/EU irányelv 32. cikkének (5) bekezdése szerint 2012. december 19-én, majd a kiegészítő információknak megfelelően módosítva 2013. június 25-én és 2013. július 30-án értesítette a Bizottságot (10).
   (2)   Az átmeneti nemzeti tervben szereplő üzemek neveit, az ezen üzemek vonatkozásában szereplő szennyező anyagokat és az alkalmazandó kibocsátási határértékeket a melléklet tartalmazza.
   (3)   Az átmeneti nemzeti terv görög hatóságok általi végrehajtása nem mentesíti a Görög Köztársaságot az alól, hogy a nemzeti tervben szereplő egyedi tüzelőberendezésekből származó kibocsátások tekintetében megfeleljen a 2010/75/EU irányelv rendelkezéseinek, valamint az Európai Unió egyéb vonatkozó környezetvédelmi jogszabályainak.
   2. cikk
   A Bizottság megvizsgálja, hogy a Görög Köztársaság által a jövőben bejelentett, az átmeneti nemzeti tervet érintő változások összhangban vannak-e a 2010/75/EU irányelv 32. cikkének (1), (3) és (4) bekezdésében és a 2012/115/EU végrehajtási határozatban szereplő rendelkezésekkel.
   3. cikk
   Ennek a határozatnak a Görög Köztársaság a címzettje.
   
      Kelt Brüsszelben, 2013. november 26-án.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 334., 2010.12.17., 17. o.
   
      (2)  A Görög Köztársaság értesítése 2012. december 19-én érkezett e-mailben, és az Európai Bizottság ugyanazon a napon az alábbi iktatási számmal vette nyilvántartásba: Ares(2012)1526291.
   
      (3)  Ares(2013)1981975
   
      (4)  Ares(2013)2480530
   
      (5)  Ares(2013)2586817
   
      (6)  HL L 52., 2012.2.24., 12. o.
   
      (7)  Ares(2013)2847956
   
      (8)  HL L 152., 2008.6.11., 1. o.
   
      (9)  HL L 309., 2001.11.27., 22. o.
   
      (10)  Az átmeneti nemzeti terv egységes szerkezetbe foglalt szövegét a Bizottság 2013. augusztus 7-én Ares(2013)2847956 iktatási számmal vette nyilvántartásba.
   
      MELLÉKLET
      
         Az átmeneti nemzeti tervben szereplő üzemek jegyzéke
      
      
                  Sorszám
               
               
                  Üzem neve
               
               
                  Teljes névleges bemenő hőteljesítmény 2010. december 31-én
               
               
                  Az átmeneti nemzeti tervben szereplő szennyező anyagok
               
            
                  SO2
                  
               
               
                  NOx
                  
               
               
                  por
               
            
                  1
               
               
                  Megalopolis 3
               
               
                  839
               
               
                  √
               
               
                  √
               
               
                  √
               
            
                  2
               
               
                  Megalopolis 4
               
               
                  822
               
               
                  √
               
               
                  √
               
               
                  √
               
            
                  3
               
               
                  Meliti 1
               
               
                  796
               
               
                  √
               
               
                  √
               
               
                  √
               
            
                  4
               
               
                  Agios Dimitrios 1-2
               
               
                  1 524
               
               
                  √
               
               
                  √
               
               
                  √
               
            
                  5
               
               
                  Agios Dimitrios 3-4
               
               
                  1 574
               
               
                  √
               
               
                  √
               
               
                  √
               
            
                  6
               
               
                  Agios Dimitrios 5
               
               
                  892
               
               
                  √
               
               
                  √
               
               
                  √
               
            
                  7
               
               
                  Kardia 3
               
               
                  812
               
               
                  √
               
               
                  √
               
               
                  √
               
            
                  8
               
               
                  Kardia 4
               
               
                  812
               
               
                  √
               
               
                  √
               
               
                  √
               
            
         
      
         A kibocsátási határértékek áttekintése
      
      
                  (tonna)
               
            
                   
               
               
                  2016
               
               
                  2017
               
               
                  2018
               
               
                  2019
               
               
                  2020.1.1–2020.6.30.
               
            
                  SO2
                  
               
               
                  42 915
               
               
                  35 763
               
               
                  28 611
               
               
                  21 459
               
               
                  10 730
               
            
                  NOx
                  
               
               
                  21 459
               
               
                  21 459
               
               
                  21 459
               
               
                  21 459
               
               
                  10 730
               
            
                  por
               
               
                  8 493
               
               
                  6 378
               
               
                  4 262
               
               
                  2 147
               
               
                  1 074